Diari Oficial de la Generalitat Valenciana


Sumari del DOGV 9378, del 08-07-2022 (2022/6378)

RESOLUCIÓ de 4 de juliol de 2022, de la Conselleria de Participació, Transparència, Cooperació I Qualitat Democràtica, per la qual es concedeixen per a l'any 2022 les subvencions destinades als centres valencians en l'Exterior (CEVEX) de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9378

Data del DOGV
:   08-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6378


Data del document
:   04-07-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 4 de juliol de 2022, de la Conselleria de Participació, Transparència, Cooperació I Qualitat Democràtica, per la qual es concedeixen per a l'any 2022 les subvencions destinades als centres valencians en l'Exterior (CEVEX) de la Comunitat Valenciana. [2022/6378]  
Mitjançant l'Ordre 4/2016, de 3 de juny de 2016, de la Conselleria de Transparència, Responsabilitat Social, Participació i Cooperació, es van aprovar les bases reguladores conjuntes de les subvencions destinades a les entitats locals, entitats ciutadanes, centres valencians en l'exterior i cases regionals d'altres comunitats autònomes a la Comunitat Valenciana, per al foment de la participació ciutadana, la transparència i l'accés a la informació pública (DOGV 7798, 06.06.2016).  
  
Mitjançant la Resolució de 4 de gener de 2022, de la Conselleria de Participació, Transparència, Cooperació i Qualitat Democràtica, es van convocar, per a l'any 2022, subvencions destinades als centres valencians en l'exterior (CEVEX) de la Comunitat Valenciana (DOGV 9252, 10.01.2022).  
Considerant que s'han presentat a la convocatòria 33 sol·licituds, de les quals 19 corresponen a la modalitat 1 (subvencions per a les activitats i despeses de funcionament) i 14 a la modalitat 2 (subvencions per a despeses d'inversió). Del total de sol·licituds, cap no n'ha sigut exclosa.  
  
Vist l'informe de l'òrgan instructor, pel qual s'informa que les entitats beneficiàries d'aquestes subvencions compleixen tots els requisits necessaris per a accedir a les ajudes establides en la convocatòria.  
  
Vist l'informe de la comissió avaluadora de data 1 de juny de 2022, en què es concreta el resultat de l'avaluació de les sol·licituds d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, LHPG).  
Vista la proposta de resolució provisional de concessió de la Direcció General de Participació Ciutadana, publicada en la pàgina web de la Conselleria de Participació, Transparència, Cooperació i Qualitat Democràtica amb data 13 de maig de 2022, per la qual es concedeixen per a l'any 2022 subvencions destinades als centres valencians en l'exterior (CEVEX) de la Comunitat Valenciana.  
Vist que ha transcorregut el termini de presentació de les al·legacions a la proposta de resolució provisional i no se n'ha formulat cap.  
  
Vista la proposta de resolució de la Direcció General de Participació Ciutadana de la Conselleria de Participació, Transparència, Cooperació i Qualitat Democràtica de data 16 de juny de 2022, per a la concessió per a l'any 2022 subvencions destinades als centres valencians en l'exterior (CEVEX) de la Comunitat Valenciana.  
Per això i fent ús de les facultats que confereix l'article 8 de l'Ordre 4/2016; el resolc onze de la Resolució de 4 de gener de 2022 i de conformitat amb el que es preveu en el Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, i l'article 160.4 de l'LHPG, a la vista de la proposta de l'òrgan instructor, resolc:  
  
Primer  
Concedir la subvenció a les entitats que s'indiquen en l'annex I d'aquesta resolució pels imports globals i amb càrrec a les aplicacions pressupostàries que s'indiquen a continuació:  
- Import global concedit de 110.598,16 euros (cent deu mil cinc-cents noranta-huit amb setze cèntims) amb càrrec a l'aplicació pressupostària 96.33.91.707.71.1, línia S0600000, dels pressupostos de la Generalitat per a l'exercici 2022, destinats a finançar les subvencions de la modalitat 1 (activitats i despeses de funcionament).  
  
- Import global concedit de 89.477 euros (huitanta-nou mil quatre-cents setanta-set) amb càrrec a l'aplicació pressupostària 32.70.63.720.25.2, línia S2398000, dels pressupostos de la Generalitat per a l'exercici 2022, destinats a finançar les subvencions de la modalitat 2 (despeses d'inversió).  
En aquest annex es detalla l'import assignat a cadascuna de les entitats que han superat els 50 punts, atés l'ordre de puntuació, tenint en compte que, del resultat de la valoració efectuada, totes les entitats valorades han aconseguit superar aquesta puntuació mínima tant en la modalitat 1 com en la modalitat 2.  
Segons allò que s'ha fixat en el resolc nou de la Resolució de 4 de gener de 2022, la subvenció màxima a concedir per projecte serà:  
a) Per a la modalitat 1 se subvencionarà, com a màxim, 6.000 euros per projecte.  
b) Per a la modalitat 2 se subvencionarà, com a màxim, 10.000 euros per projecte.  
Els projectes que hagen superat la puntuació de 50 punts se subvencionen d'acord amb el límit anterior i les subvencions es concedeixen per ordre de puntuació de major a menor fins a l'esgotament dels fons establits en la convocatòria per a cadascuna de les modalitats de subvenció.  
  
Segon  
Qualsevol entitat sol·licitant podrà renunciar a la subvenció concedida amb anterioritat al lliurament de la subvenció, de manera expressa i per qualsevol mitjà que en permeta la constància, i produirà els efectes previstos en l'apartat 5 del resolc nou de la Resolució de 4 de gener de 2022, sempre que aquesta renúncia es produïsca en el termini d'un mes des de la publicació de la resolució definitiva de concessió.  
  
Tercer  
El pagament de les subvencions es realitzarà en pagament únic després de la justificació de la despesa realitzada, mitjançant transferència bancària al compte designat per l'entitat beneficiària en la seua sol·licitud.  
El termini màxim per a la presentació de la justificació de la subvenció finalitzarà el 31 d'octubre de 2022.  
  
Quart  
1. Per a efectuar el pagament, les entitats beneficiàries de la subvenció hauran d'ajustar-se als requisits i formes d'acreditació establits en els articles 30 i 31 de la Llei 38/2003, de 17 de novembre, general de subvencions (d'ara en avant, LGS), així com en l'article 169 de l'LHPG, i hauran de presentar un compte justificatiu simplificat, de conformitat amb l'article 75 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, que contindrà la documentació detallada en el resolc tretze de la Resolució de 4 de gener de 2022:  
a) Certificat de justificació de despeses (annex, document número 6 de la Resolució de 04.01.2022).  
b) Llistes detallades de les despeses ocasionades pel projecte objecte de subvenció, per cadascun dels diferents conceptes de despesa, amb el detall següent:  
- Una llista per a les despeses indirectes.  
- Una llista per als costos de personal intern.  
- Una llista per als costos de funcionament.  
- Una llista per als costos de subcontractació.  
En cadascuna de les llistes haurà de constar la identificació de la persona creditora, import, data d'emissió de la factura, nòmina o una altra despesa del personal, data de pagament d'aquestes i llista amb les activitats i objectius del projecte. A més, haurà d'indicar-se l'import d'imputació de cada factura i de les despeses de personal intern a la subvenció concedida.  
Així mateix, cadascuna de les llistes haurà d'haver calculat la suma de les despeses realitzades i la quantitat de la qual haurà de coincidir amb les quantitats expressades en el certificat de compliment del pressupost aprovat, previst en l'apartat g.  
Es considerarà despesa realitzada la que ha sigut efectivament pagada amb anterioritat a la finalització del període de justificació.  
Aquesta llista de despeses haurà de ser subscrita pel representant o per la representant de l'entitat.  
c) Original de les factures de la despesa efectuada, que hauran de contindre, com a mínim:  
- Número de factura.  
- Data d'expedició.  
- Raó social d'emissor i receptor.  
- NIF de l'emissor i receptor.  
- Domicili de l'emissor i receptor.  
- Descripció de les operacions (base imposable).  
- Tipus impositiu.  
- Quota tributària.  
- Data de prestació del servei (si és diferent de la d'expedició).  
En cap cas s'admetran factures, tiquets o rebuts que no incloguen les dades esmentades anteriorment.  
En tot cas, les factures o document equivalent hauran de tindre un import mínim de vint euros, per la qual cosa, si les diferents despeses efectuades són inferiors a aquest import, hauran d'agrupar-se en una única factura tots els corresponents al mateix emissor.  
d) Justificants de pagament de les despeses efectuades.  
En tot cas, ja es tracta de despeses justificades amb factura, nòmina, etc., es requereix l'aportació dels documents acreditatius d'haver realitzat el pagament.  
Com a regla general, per a acreditar la realització del pagament el sistema recomanat és la transferència bancària o la domiciliació bancària de les despeses, i en aquest cas haurà d'adjuntar a la factura el corresponent justificant de pagament bancari (cartilla, extracte bancari, moviment bancari). El pagament ha de realitzar-se sempre amb càrrec a un compte de l'entitat beneficiària de la subvenció, per tant, no es poden subvencionar pagaments realitzats amb càrrec a comptes el titular dels quals no siga l'entitat, com ara a nom del president/a de l'entitat, el secretari/ària o el tresorer/a.  
Quan excepcionalment el pagament de la factura s'haja fet mitjançant:  
a) Lliurament en efectiu, s'acreditarà per qualsevol dels mitjans següents:  
- La factura haurà de contindre un segell que deixe constància d'aquest pagament (pagat, cancel·lat, en efectiu...), la data d'aquest i la signatura de l'emissor/a.  
- Rebut en el qual conste que ha sigut pagat l'import a l'emissor/a, amb identificació de la factura a la qual correspon i la data del pagament.  
A més, s'haurà d'aportar un certificat signat pel secretari/a i el tresorer/a, amb el vistiplau del president/a de l'entitat, en el qual es determine aquesta circumstància, fent constar que aquestes despeses han sigut realitzades per aquesta amb càrrec a la subvenció concedida, detallant l'origen d'aquestes i els conceptes a què corresponen.  
b) Taló o xec bancari:  
- Haurà de ser sempre nominatiu.  
- S'haurà d'aportar fotocòpia d'aquest i extracte o moviment bancari que acredite que el destinatari l'ha fet efectiu.  
e) Memòria tècnica detallada de les activitats realitzades efectivament i materialment i que han sigut subvencionades, la qual haurà de ser desenvolupada, com a mínim, segons els següents epígrafs:  
- Dades de l'entitat sol·licitant: nom i NIF.  
- Títol del projecte.  
- Treball en xarxa: entitats participants, àrees de responsabilitat, pressupost assignat.  
- Activitats realitzades, detallant: nom, dates de realització, lloc, horari, nombre d'hores, nombre de participants, materials utilitzats, persona responsable, descripció de com s'ha dut a terme.  
- Difusió del projecte: descripció del pla de difusió detallant les dates de realització i les accions emprades.  
- Avaluació del projecte:  
- Descripció dels resultats obtinguts.  
- Descripció de la relació entre els resultats obtinguts i les necessitats prèvies.  
- Anàlisi del grau de compliment dels objectius plantejats.  
- Descripció de la incidència dels resultats sobre el foment de la participació ciutadana.  
- Aplicació dels resultats per a la posada en marxa de futurs projectes o la millora en la gestió d'aquests.  
- Aportació del material gràfic (fullets, cartells, tríptics), fotografies de les activitats o material utilitzat en l'avaluació (qüestionaris, informes de resultats), llista d'assistents i altres que es consideren oportuns.  
  
Per als projectes de la modalitat 2, es presentarà una memòria tècnica detallada en el cas de la realització d'obres. En el cas d'adquisició de béns inventariables es presentarà una memòria en la qual es descriguen amb detall els béns adquirits.  
f) Els centres que presenten justificants en moneda estrangera hauran d'adjuntar un document expedit per una entitat bancària del país d'origen en què se certifique l'equivalència, amb caràcter mensual, d'aquesta moneda amb l'euro en el període gener-octubre de l'any en curs. Per a la conversió per part de l'entitat de l'import de cadascuna de les despeses efectuades a euros, aquesta aplicarà un tipus de canvi vigent en el mes en què s'haja emés i/o pagat la corresponent factura o document equivalent.  
g) Certificat de compliment del pressupost aprovat (annex, document número 7). S'adjuntarà amb la justificació final un certificat del compliment del pressupost aprovat amb la sol·licitud. En la modalitat 1, les despeses justificades hauran d'adaptar-se als conceptes de despesa autoritzats. Únicament s'admetrà una desviació en la imputació de quantitats als diferents conceptes de despesa en una quantia de fins a un trenta per cent (30 %), en més o menys, de l'import assignat a cadascun d'aquests conceptes, respectant en tot cas els límits màxims establits en el resolc sis de la Resolució de 4 de gener de 2022. La desviació no podrà aplicar-se a conceptes de despesa no autoritzats.  
  
h) En el cas d'obres a les seus dels centres:  
- Certificat del Registre de la Propietat que acredite que l'immoble on s'han realitzat les obres pertany a l'entitat o contracte de lloguer i l'autorització de la propietat sobre l'execució de les obres, en el cas que aquestes es duguen a terme en un local arrendat.  
  
- Certificat de la persona representant legal de l'entitat en el qual s'expressarà que les obres han sigut realitzades amb càrrec a la subvenció concedida, l'import d'aquesta subvenció i el compromís de mantindre l'ús de l'edifici com a seu del centre almenys en els pròxims cinc anys.  
i) Respecte a l'adquisició de béns inventariables, certificat de la persona representant de l'entitat en el qual conste la recepció d'aquests, la seua conformitat i la inclusió en l'inventari de l'entitat per un període mínim de dos anys.  
2. La documentació justificativa haurà de presentar-se de manera telemàtica en la seu electrònica de la Generalitat, en el tràmit específic d'aportació de documentació a un expedient d'ajudes de la Conselleria de Participació, Transparència, Cooperació i Qualitat Democràtica https://www.gva.es/va/inicio/procedimientos'id\_proc=19988. Per a poder realitzar la presentació telemàtica, el sol·licitant haurà de disposar d'algun dels sistemes de signatura electrònica admesos en la seu electrònica de la Generalitat.  
En el cas dels CEVEX situats a Espanya, a més de la presentació de les factures per via telemàtica en el moment de la presentació de la justificació, es remetran les factures originals per via postal dins del termini establit per a presentar la documentació justificativa de la subvenció concedida (31.10.2022).  
Únicament en el cas dels centres valencians que estiguen situats fora d'Espanya i que per aquesta circumstància no puguen presentar la documentació de manera telemàtica, s'admetrà de manera excepcional la seua presentació pels mitjans que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques. En aquest cas, l'entitat beneficiària haurà d'enviar en el mateix dia, mitjançant correu electrònic dirigit al Servei de Participació de la Ciutadania i de la Societat Civil, el document acreditatiu de la presentació i del contingut d'aquesta.  
3. Es reduirà proporcionalment la subvenció en el cas que la justificació de les despeses realitzades no aconseguisca la quantia atorgada o es produïsca el desviament de quantitats que superen els percentatges màxims establits en el resolc sis i en el tretze apartat 1.g de la Resolució de 4 de gener de 2022, així com quan s'haja subvencionat una part del cost total de l'activitat però es justifique l'import total de la despesa que suposa el desenvolupament d'aqueixa activitat.  
4. Es produirà la pèrdua del dret al cobrament total o parcial de la subvenció en el cas d'incompliment de l'obligació de justificació, la justificació insuficient i la presentació extemporània de la justificació, segons el que s'estableix en els articles 34.3. i 37.1.c de l'LGS. Els tres supòsits donaran lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'interessat.  
  
Cinqué  
Es realitzarà la comprovació de l'efectiva realització de l'activitat subvencionada mitjançant un control administratiu sobre la totalitat dels projectes concedits.  
Contra el que es disposa en aquesta resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptador des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 4 de juliol de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.